KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
8/2015.(III. 26.) önkormányzati rendelete
a személyes gondoskodást nyújtó szociális és gyermekjóléti ellátások térítési díjáról 
 

Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában és 117/C.§ (1) bekezdésében, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13.§ (1) bekezdés 8. és 8a. pontjaiban meghatározott feladatkörében eljárva a következőket rendeli el:

1.§

A rendelet hatálya kiterjed Kiskőrös Város Önkormányzatának intézményeiben, Kiskőrös Város közigazgatási területén az állami intézményfenntartó központ által fenntartott nevelési-oktatási intézményekben, a gyermekekre, tanulókra, a gyermekek napközbeni ellátását, a gyermekek átmeneti gondozását, idősek otthoni ellátást igénybevevőkre, valamint részükre a szolgáltatást nyújtó intézményekre.

2.§

(1) A Képviselő-testület az 1.§-ban meghatározott személyes gondoskodást nyújtó ellátások intézményi térítési díját e rendelet mellékletében foglaltak szerint állapítja meg.
(2) A rendelet mellékletében meghatározott intézményi térítési díj az általános forgalmi adót nem tartalmazza.


3.§

(1) Az idősek otthoni férőhelyek belépési hozzájárulás megfizetése esetén tölthetők be.
(2) A belépési hozzájárulás összege:
a) 600.000 forint/fő egyágyas szoba fürdőszobával esetén
b) 300.000 forint/fő egyágyas szoba fürdőszoba nélkül esetén
c) 150.000 forint/fő kétágyas szoba fürdőszobával esetén
d) 100.000 forint/fő két- vagy többágyas szoba fürdőszoba nélkül esetén


4.§

(1) Ez a rendelet 2015. április 1. napján lép hatályba.

(2) [bookmark: _GoBack]Hatályát veszti Kiskőrös Város Önkormányzata Képviselő-testületének a személyes gondoskodást nyújtó szociális és gyermekjóléti ellátások térítési díjáról szóló 1/2013. (I. 7.) önkormányzati rendelete.

Domonyi László 								dr. Turán Csaba 
  polgármester								                   jegyző



ZÁRADÉK: 	Ez a rendelet az SzMSz 36. §. (2) bekezdése alapján 2015. március 26. napján lett kihirdetve.
	

Kiskőrös, 2015. március 26.

dr. Turán Csaba
jegyző

